În interiorul parcului se află restaurante, plaje, terenuri pentru copii și pentru sport. La marginea parcului, lângă str. Trandafirilor, se află Memorialul victimelor de la Cernobîl și un parc de distracție, unicul din Chișinău în care funcționează o roată panoramică. În anii 1980 pe teritoriul parcului se mai aflau și un cinematograf, o estradă cu 1000 de locuri, cât și un cartodrom. Aleea principală continuă în str. Valea Trandafirilor.